નાની હતી ત્યારે હું મારી મમ્મીને હંમેશાં કહેતી કે હું એકદમ હૅન્ડસમ અને ગુડલુકિંગ છોકરા સાથે લગ્ન કરીશ. એની પાસે જ બધું કામ કરાવીશ અને હું બેઠાં-બેઠાં ઑર્ડર કરીશ અને એવી ચર્ચા પણ કરતી કે લગ્નના દિવસે આવી સાડી પહેરીશ, મારાં લગ્નનો હૉલ આવો હશે. આવી અનેક કલ્પનાઓ કરી રાખી હતી અને મજાની વાત તો એ હતી કે દર અઠવાડિયે મારા પ્લાનમાં ફેરફાર થતો. સાડીના કલર બદલાતા તો ક્યારેક લગ્નનું વેન્યુ ચેન્જ થતું અને પછી ઘરમાં બધા મને ચીડવતા. મને લાગે છે કે દરેક યુવતી ૧૫-૧૬ વર્ષની ઉંમરે પોતાનાં લગ્ન માટે આવી નટખટ કલ્પના કરતી જ હશે.